याज्ञवल्क्यस्मृतिः/आचाराध्यायः/दानप्रकरणम्
<table>		
		
<td><p>		
	सौवर्णराजताब्जानां ऊर्ध्वपात्रग्रहाश्मनाम्  ।शाकरज्जुमूलफल वासोविदलचर्मणाम्  । । १.१८२  । ।	</p>
<td><p>		
	पात्राणां चमसानां च वारिणा शुद्धिरिष्यते   ।चरुस्रुक्स्रुवसस्नेह पात्राण्युष्णेन वारिणा   । । १.१८३  । ।	</p>
<td><p>		
	स्फ्यशूर्पाजिनधान्यानां मुसलोलूखलानसाम्  ।प्रोक्षणं संहतानां च बहूनां धान्यवाससाम्  । । १.१८४  । ।	</p>
<td><p>		
	तक्षणं दारुशृङ्गास्थ्नां गोवालैः फलसंभुवाम्  ।मार्जनं यज्ञपात्राणां पाणिना यज्ञकर्मणि   । । १.१८५  । ।	</p>
<td><p>		
	सोषरोदकगोमूत्रैः शुध्यत्याविककौशिकम्  ।सश्रीफलैरंशुपट्टं सारिष्टैः कुतपं तथा   । । १.१८६  । ।	</p>
<td><p>		
	सगौरसर्षपैः क्षौमं पुनःपाकान्महीमयम्  ।कारुहस्तः शुचिः पण्यं भैक्षं योषिन्मुखं तथा   । । १.१८७  । ।	</p>
<td><p>		
	भूशुद्धिर्मार्जनाद्दाहात्कालाद्गोक्रमणात्तथा   ।सेकादुल्लेखनाल्लेपाद्गृहं मार्जनलेपनात् । । १.१८८  । ।	</p>
<td><p>		
	गोघ्रातेऽन्ने तथा केश मक्षिकाकीटदूषिते   ।सलिलं भस्म मृद्वापि प्रक्षेप्तव्यं विशुद्धये   । । १.१८९  । ।	</p>
<td><p>		
	त्रपुसीसकताम्राणां क्षाराम्लोदकवारिभिः   ।भस्माद्भिः कांस्यलोहानां शुद्धिः प्लावो द्रवस्य च   । । १.१९०  । ।	</p>
<td><p>		
	अमेध्याक्तस्य मृत्तोयैः शुद्धिर्गन्धादिकर्षणात् ।वाक्शस्तं अम्बुनिर्णिक्तं अज्ञातं च सदा शुचि   । । १.१९१  । ।	</p>
<td><p>		
	शुचि गोतृप्तिकृत्तोयं प्रकृतिस्थं महीगतम्  ।तथा मांसं श्वचण्डाल क्रव्यादादिनिपातितम्  । । १.१९२  । ।	</p>
<td><p>		
	रश्मिरग्नी रजश्छाया गौरश्वो वसुधानिलः   ।विप्रुषो मक्षिकाः स्पर्शे वत्सः प्रस्नवने शुचिः   । । १.१९३  । ।	</p>
<td><p>		
	अजाश्वयोर्मुखं मेध्यं न गोर्न नरजा मलाः   ।पन्थानश्च विशुध्यन्ति सोमसूर्यांशुमारुतैः   । । १.१९४  । ।	</p>
<td><p>		
	मुखजा विप्रुषो मेध्यास्तथाचमनबिन्दवः   ।श्मश्रु चास्यगतं दन्त सक्तं त्यक्त्वा ततः शुचिः   । । १.१९५  । ।	</p>
<td><p>		
	स्नात्वा पीत्वा क्षुते सुप्ते भुक्त्वा रथ्योपसर्पणे   ।आचान्तः पुनराचामेद्वासो विपरिधाय च   । । १.१९६  । ।	</p>
<td><p>		
	रथ्याकर्दमतोयानि स्पृष्टान्यन्त्यश्ववायसैः   ।मारुतेनैव शुध्यन्ति पक्वेष्टकचितानि च   । । १.१९७  । ।	</p>
<td><p>		
	संध्यागर्जितनिर्घात भूकंपोल्कानिपातने   ।समाप्य वेदं द्युनिशं आरण्यकं अधीत्य च   । । १.१४५  । ।	</p>
<td><p>		
	पञ्चदश्यां चतुर्दश्यां अष्टम्यां राहुसूतके   ।ऋतुसंधिषु भुक्त्वा वा श्राद्धिकं प्रतिगृह्य च   । । १.१४६  । ।	</p>
<td><p>		
	पशुमण्डूकनकुल श्वाहिमार्जारमूषकैः   ।कृतेऽनन्तरे त्वहोरात्रं शक्रपाते तथोच्छ्रये   । । १.१४७  । ।	</p>
</table>